Държавен вестник, бр. 58, 2025 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  58
го отклоняват от мястото и от изпълнението 
на задълженията му.
Чл. 322. (1) При настаняване на ротата в 
населен пункт командирът на ротата (бата­
реята) може да определи допълнителен пост 
за дневален пред помещението (сградата), в 
което е настанена.
(2) На определеното място за дневален по 
ал. 1 се изгражда навес за подслоняване при 
лошо време.
(3) Дневалният по ал. 1 е длъжен:
1. да знае по всяко време къде се намира 
дежурният по рота (батарея);
2. да съблюдава спазването на войсковия 
ред от военнослужещите;
3. да съблюдава носенето от военнослуже­
щите на определеното униформено облекло.
(4) Дневалният по ал. 1 докладва на ко­
мандира на ротата (батареята).
Г л а в а  о с м а
ПОДГОТОВКА, РАЗВОД И СМЯНА НА 
ДЕНОНОЩНИЯ НАРЯД
Раздел I
Подготовка на денонощния наряд
Чл. 323. (1) Командирите (началниците) на 
роти (батареи, звена), от които се назначава 
нарядът, отговарят за:
1. подбора и назначаването на военнослу­
жещите в състава на наряда;
2. изучаването на правилата и задълженията 
от личния състав на наряда;
3. инструктажа за изпълнение на службата;
4. извършването на проверка за готовността 
на личния състав и за изправността на оръ­
жието и снаряжението.
(2) Главният сержант (логистикът) на ротата 
(батареята) организира и провежда подготов­
ката на наряда по вътрешната служба и го 
изпраща на развод.
(3) Организацията и провеждането на 
подготовката на караула се извършва, както 
следва:
1. от командира на ротата – когато нарядът 
е възложен на ротата (батареята);
2. от командира на батальона или назначени 
от него военнослужещи – когато нарядът е 
сборен от батальона (дивизиона, ескадрилата);
3. от назначен командир (началник) на 
военното формирование – когато нарядът е 
възложен на различни формирования;
4. от назначен отговорен дежурен през 
празнични и почивни дни от щаба на воен­
ното формирование.
(4) Организацията на подготовката и 
инструктажът на караула се извършват в 
следния ред: 
1. най-късно един ден преди застъпването 
личният състав на караула се назначава съг­
ласно таблицата за постовете;
2. преди застъпването в караул се провежда 
практическо занятие – инструктаж с целия 
личен състав на караула в час, предвиден за 
това в разписанието за занятията на ротата 
(батареята); инструктажът се съобразява с 
особеностите на охраната на всеки пост (обект) 
и се провежда на специално оборудвани за 
тази цел места – в кабинет, зала, помещение 
(приложение № 23); за целта може да се про­
жектира и видеофилм; в края на занятието 
се попълва постовата ведомост;
3. получаване на оръжието и боеприпасите;
4. тридесет минути преди развод се прове­
ряват готовността на караула, външният вид 
на личния състав на караула, състоянието 
на оръжието и снаряжението, пълнителите 
с патрони, попълването и подписването на 
постовата ведомост; времето за инструкта­
жа може да бъде увеличено, като се отчита 
необходимото време да се отиде до мястото 
за развод;
5. караулът се изпраща на развод след 
проверката 15 минути преди започването му.
(5) Организацията, подготовката и инструк­
тажът на караула за почивните и празничните 
дни се извършват в следния ред:
1. подборът и назначаването на личния 
състав на караула се извършват в последния 
работен ден преди почивните или празнич­
ните дни;
2. практическото занятие и инструктажът с 
целия личен състав на караула се провежда в 
последния работен ден преди почивните или 
празничните дни;
3. инструктажът на личния състав от дено­
нощния наряд се извършва преди застъпването 
и се организира със заповед на командира/
началника на военното формирование;
4. действията по ал. 4, т. 3, 4 и 5 от пред­
ходната алинея се извършват в същата по­
следователност.
Чл. 324. (1) Началниците на щабовете на 
военните формирования са длъжни преди 
застъпването на караула в наряд да връчат 
(осигурят) на командирите (началниците) на 
подчинените им структури:
1. схемите за разположението на постовете;
2. таблиците за постовете;
3. правилата и задълженията на длъжност­
ните лица от караула за изучаването им от 
личния състав на караулите.
(2) След изучаването им документите се 
връщат в щаба.
Чл. 325. (1) Военнослужещите от караула 
се явяват на развод с ненапълнено оръжие, 
като носят пълнителите в сумките (чантите, 
тактическите елечета).
(2) Изключение по ал. 1 се допуска само 
за началника на караула в случаите, когато 
той е задължен да бъде въоръжен с пистолет.
Чл. 326. Преди проверката на готовността 
на караула началникът на караула е длъжен: